**Θεσσαλονίκη 11 Νοεμβρίου 2019**

**ΔΕΛΤΙΟ ΤΥΠΟΥ**

**Τιμητική διάκριση**

**της ΑΡΣΙΣ στη Βαυαρία**

Βραβείο για την «πολύτιμη συνεισφορά στην ελληνογερμανική συνεργασία» απέσπασε η ΑΡΣΙΣ - Κοινωνική Οργάνωση Υποστήριξης Νέων από κοινού με την ΜΚΟ German Doctors e.V.

Η τελετή βράβευσης διοργανώθηκε στο Έρντιγκ της Βαυαρίας, στο πλαίσιο της 9ης Ελληνογερμανικής Συνέλευσης, ένα ελληνογερμανικό δίκτυο δήμων και περιφερειών, στο οποίο συμμετέχουν και εκπρόσωποι της κοινωνίας των πολιτών, καθώς και της οικονομίας.

Σύμφωνα με τους διοργανωτές της εκδήλωσης, η ΑΡΣΙΣ βραβεύεται για το επιτυχημένο μοντέλο της συνεργασίας της με τους German Doctors e.V. που άρχισε το 2016 και επικεντρώθηκε γύρω από το πρόγραμμα «*Υπηρεσίες Νομικής και ψυχοκοινωνικής στήριξης/ψυχικής υγείας για πρόσφυγες και μετανάστες που έχουν υποστεί βασανιστήριο ή άλλης μορφής κακομεταχείριση*».

Αφορμή της ελληνογερμανικής συνεργασίας αποτέλεσε η πρωτότυπη ψυχοθεραπευτική μέθοδος της αμμοθεραπείας, που βοηθά ψυχικά τραυματισμένους ανθρώπους να ξαναβρούν τον εαυτό τους. Το 2016 στελέχη της German Doctors εκπαίδευσαν συναδέλφους τους της ΑΡΣΙΣ στη χρήση της εν λόγω μεθόδου.

Στη φωτογραφία, η πρόεδρος των German Doctors e.V. Ελίζαμπεθ Κάουντερ και ο υπεύθυνος του τμήματος Ανάπτυξης της ΑΡΣΙΣ Γιάννης Κουτούδης (στο μέσον) παραλαμβάνουν το βραβείο.

* ***Για περισσότερες πληροφορίες: Γιάννης Κουτούδης, τηλέφωνο επικοινωνίας 6978154242***